
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-1001/18

U  I M E  R E P U B L I K E  H R V A T S K E

R J E Š E N J E
I
Z A K LJ U Č A K

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom TRAST NEKRETNINE d.d., Zagreb, Prisavlje 2, OIB: 93225891495, kojeg zastupa punomoćnica Boženka Mostarčić, odvjetnica u Zajedničkom odvjetničkom uredu Petra Mostarčić Iković, Boženka Mostarčić i Maro Ogresta, Zagreb, Amruševa 13, 20. kolovoza 2018.,
					
r i j e š i o    j e

 	Obustavlja se stečajni postupak nad dužnikom TRAST NEKRETNINE d.d., Zagreb, Prisavlje 2, OIB: 93225891495.
z a k lj u č a k

Neće se održati ročište radi rasprave o pretpostavkama za otvaranje stečajnog postupka određeno za 6. rujna 2018. u 9,15 sati.

					Obrazloženje

Financijska agencija podnijela je prijedlog za otvaranje stečajnog postupka nad dužnikom TRAST NEKRETNINE d.d., Zagreb, Prisavlje 2, OIB: 93225891495, na temelju odredbe članka 110. stavka 1. Stečajnog zakona (“Narodne novine” broj 71/15 i 104/17, dalje: SZ).
Rješenjem i zaključkom suda od 23. travnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom, dok je 7. lipnja 2018. održano ročište radi očitovanja o prijedlogu o prijedlogu za otvaranje stečajnog postupka. Ročište radi rasprave o pretpostavkama za otvaranje stečajnog postupka nad dužnikom određeno je za 6. rujna 2018. u 9,15 sati.
Uz podnesak od 23. srpnja 2017. (list 243. spisa) dužnik je dostavio Potvrdu Financijske agencije o blokadi računa i novčanih sredstava (list 244. spisa). Uvidom u navedenu potvrdu utvrđeno je kako na dan 23. srpnja 2018. dužnik nije imao nepodmirenih obveza, odnosno kako dužnikov račun nije blokiran.
Posljedično, sud je utvrdio da u odnosu na dužnika nije ostvaren stečajni razlog nesposobnosti za plaćanje iz članka 6. SZ-a, dok predlagatelj nije učinio vjerojatnim (niti ne tvrdi), da je u odnosu na dužnika ostvaren stečajni razlog prezaduženosti iz članka 7. SZ-a. 
Uzevši u obzir navedeno sud je utvrdio da je dužnik postao sposoban za plaćanje zbog čega je, na temelju odredbe članka 128. stavka 9. SZ-a, odlučeno kao u izreci rješenja.
	S obzirom na to da je ovaj stečajni postupak obustavljen jer je dužnik postao sposoban za plaćanje do završetka prethodnoga postupka (članak 128. stavak 9. SZ), to je odlučeno kao u izreci zaključka.

U Zagrebu 20. kolovoza 2018.

SUDAC
mr.sc. Ivana Koštarić Fegeš, v.r.


UPUTA O PRAVNOM LIJEKU
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (članak 12. stavak 1. SZ-a).

Protiv zaključka nije dopušten pravni lijek (članak 19. stavak 7. SZ)



Za točnost otpravka - ovlašteni službenik
Natalija Perković

